wannaphong/clean_thaiwikipedia huggingface dataset:
# พระเจ้าราชวรวงศ์เธอ กรมหมื่นบริรักษ์นรินทรฤทธิ์
พระเจ้าราชวรวงศ์เธอ กรมหมื่นบริรักษ์นรินทรฤทธิ์ มีพระนามเดิมว่า พระเจ้าวรวงศ์เธอ พระองค์เจ้าหัสดินทร์ เป็นพระราชโอรสพระองค์ที่ 19 ในพระบาทสมเด็จพระปิ่นเกล้าเจ้าอยู่หัวกับเจ้าจอมมารดาหนู

พระเจ้าราชวรวงศ์เธอ กรมหมื่นบริรักษ์นรินทรฤทธิ์ ประสูติเมื่อวันอังคาร เดือน 12 ขึ้น 13 ค่ำ ปีมะเส็ง สัปตศก จ.ศ. 1207 ตรงกับวันที่ 11 พฤศจิกายน พ.ศ. 2388Somdetch Phra Paramindr MahaMongkut, “The Family of the late Second King of Siam,” op.cit, p. 52 ต่อมาถึงรัชกาลที่ 5 ทรงสถาปนาเป็นพระเจ้าบวรวงศ์เธอ กรมหมื่นบริรักษ์นรินทรฤทธิ์คณะกรรมการฝ่ายประมวลเอกสารและจดหมายเหตุ กรมศิลปากร ราชสกุลวงศ์  พิมพ์ครั้งที่ 4; กรุงเทพฯ, สำนักวรรณกรรมและประวัติศาสตร์: 2554 เมื่อวันพฤหัสบดี เดือนยี่ ขึ้น 9 ค่ำ ปีมะเส็ง ตรีศก จ.ศ. 1243 ตรงกับวันที่ 29 ธันวาคม พ.ศ. 2424

พระเจ้าราชวรวงศ์เธอ กรมหมื่นบริรักษ์นรินทรฤทธิ์ สิ้นพระชนม์ในรัชกาลที่ 5 เมื่อวันเสาร์ เดือน 9 แรม 7 ค่ำ ปีจอ อัฐศก จ.ศ. 1248 ตรงกับวันที่ 21 สิงหาคม พ.ศ. 2429 พระชันษา 42 ปี พระราชทานเพลิงพระศพ ณ พระเมรุ ท้องสนามหลวง วันที่ 16 พฤษภาคม พ.ศ. 2430ราชกิจจานุเบกษา เล่ม 4 จ.ศ. 1249, หน้า 55. 

พระองค์ทรงเป็นต้นราชสกุลหัสดินทร ทรงมีพระโอรส 2 พระองค์ ดังนี้

 หม่อมเจ้าชนะไชย หัสดินทร (ประสูติ พ.ศ. 2407 สิ้นชีพิตักษัยเมื่อวันที่ 13 กุมภาพันธ์ พ.ศ. 2437 พระราชทานเพลิง ณ วัดสังเวชวิศยาราม เมื่อวันที่ 15 สิงหาคม พ.ศ. 2438)
 นายพลตรี หม่อมเจ้าศรีใสเฉลิมศักดิ์ หัสดินทร ท.ม.,ต.จ. อดีตผู้บัญชาการกองพลที่ 2 มณฑลนครไชยศรี (ประสูติ พ.ศ. 2410 สิ้นชีพิตักษัยเมื่อวันที่ 6 ธันวาคม พ.ศ. 2462 พระราชทานเพลิง ณ วัดสระเกศ เมื่อวันที่ 26 มิถุนายน พ.ศ. 2464) เสกสมรสกับหม่อมลืม หัสดินทร ณ อยุธยา (สกุลเดิม: จุลกะ) มีโอรสธิดา 7 คน คือ
 หม่อมราชวงศ์หญิงแลวิไลลักษณ์ หัสดินทร
 พลโท หม่อมราชวงศ์ลาภ หัสดินทร ม.ว.ม., ป.ช., ท.จ.ว.
 พันเอก หม่อมราชวงศ์ล้ำเลิศ หัสดินทร
 หม่อมราชวงศ์หญิงล้วนฉวี หัสดินทร
 ศาสตราจารย์ หม่อมราชวงศ์แหลมฉาน หัสดินทร
 หม่อมราชวงศ์ลมเพย หัสดินทร
 หม่อมราชวงศ์รัชสกล หัสดินทร

นอกจากนี้หม่อมเจ้าศรีใสเฉลิมศักดิ์ยังทรงมีหม่อมอีกหนึ่งคนไม่ปรากฏนาม มีโอรสและธิดา คือ
 หม่อมราชวงศ์เฉลิมศักดิ์ หัสดินทร สมรสกับ นางจำรัส หัสดินทร ณ อยุธยา
 หม่อมหลวงเกิดศรี หัสดินทร สมรสกับ สิบตรีอุทัย ดีนุสินธิ์ 
 หม่อมราชวงศ์หญิงวิศิษฐ์ศรี หัสดินทร

และทรงมีโอรสและธิดากับหม่อมคนสุดท้ายชื่อ หม่อมเทียบ มีโอรสและธิดาดังนี้
  หม่อมราชวงศ์เบญจรัตนสดศรี หัสดินทร
 หม่อมราชวงศ์อนุศักดิ์ หัสดินทร
  หม่อมราชวงศ์ทวีพันธ์วัฒนา หัสดินทร
 หม่อมราชวงศ์สร้อนสนธ์สังวาล หัสดินทร

 เครื่องราชอิสริยาภรณ์
# พระสัมพันธวงศ์เธอ กรมหมื่นนฤบาลมุขมาตย์
พระสัมพันธวงศ์เธอ กรมหมื่นนฤบาลมุขมาตย์ มีพระนามเดิมว่า หม่อมเจ้าชายขาว เป็นพระโอรสในสมเด็จพระบรมราชมาตามหัยกาเธอ กรมหมื่นมาตยาพิทักษ์ กับหม่อมเชย ศิริวงศ์ ณ อยุธยา 

พระองค์เจ้าฉายเฉิด มีหม่อมคือ หม่อมแสง ศิริวงศ์ ณ อยุธยาและหม่อมผัน ศิริวงศ์ ณ อยุธยา มีพระโอรสและพระธิดา คือ 

 หม่อมราชวงศ์มโนรถ ศิริวงศ์ (หม่อมนเรนทรราชาราชนิกูล) หม่อมแสงเป็นมารดา
 หม่อมราชวงศ์หญิงพวงประภา ศิริวงศ์ หม่อมแสงเป็นมารดา สมรสกับพระราชวรวงศ์เธอ พระองค์เจ้าไชยรัตนวโรภาส
 หม่อมราชวงศ์หญิงรัชฎามาตย์ ศิริวงศ์ หม่อมแสงเป็นมารดา
 หม่อมราชวงศ์ผกามาตย์ ศิริวงศ์
 หม่อมราชวงศ์หญิงประพันธุพงศ์ ศิริวงศ์ หม่อมผันเป็นมารดา
 หม่อมราชวงศ์ฉายฉาน ศิริวงศ์ (หม่อมศิริวงศ์วรวัฒน์) หม่อมผันเป็นมารดา

พระสัมพันธวงศ์เธอ พระองค์เจ้าฉายเฉิด มีพระนามเมื่อแรกประสูติว่า หม่อมเจ้าชายขาว พระบาทสมเด็จพระจอมเกล้าเจ้าอยู่หัวทรงพระราชทานนามใหม่ว่า "ฉายเฉิด" ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว ทรงได้รับสถาปนา เลื่อนพระยศเป็น พระประพันธวงษ์เธอ พระองค์เจ้าฉายเฉิด เมื่อพ.ศ. 2418จุลลดา ภักดีภูมินทร์, สถาปนาคำนำพระนาม , สกุลไทย, ฉบับที่ 2448, ปีที่ 47, ประจำวันอังคารที่ 18 กันยายน 2544 ภายหลังรัชกาลที่ 5 ทรงเปลี่ยนคำนำหน้าเป็น พระสัมพันธวงศ์เธอ กรมหมื่นนฤบาลมุขมาตย์จุลลดา ภักดีภูมินทร์, 'พระสัมพันธวงศ์เธอ' , สกุลไทย, ฉบับที่ 2421, ปีที่ 47, ประจำวันอังคารที่ 13 มีนาคม 2544

พระอิสริยยศ
หม่อมเจ้าชายขาว 
หม่อมเจ้าฉายเฉิด
พระประพันธวงศ์เธอ พระองค์เจ้าฉายเฉิด 
พระสัมพันธวงศ์เธอ กรมหมื่นนฤบาลมุขมาตย์

สิ้นพระชนม์
พระสัมพันธวงศ์เธอ กรมหมื่นนฤบาลมุขมาตย์ สิ้นพระชนม์ด้วยพระอาการลงพระบังคลเป็นพระโลหิต เมื่อวันที่ 25 เมษายน พ.ศ. 2439 พระบาทสมเด็จพระจุลจอมเกล้าเจ้าอยู่หัว เสด็จพระราชดำเนินพระราชทานน้ำสรงพระศพ ในการนี้ทรงพระกรุณาโปรดเกล้าฯ พระราชทานพระโกศไม้สิบสอง ประดิษฐานบนแว่นฟ้า 2 ชั้น แวดล้อมด้วยฉัตรเครื่องสูง เป็นพระเกียรติยศข่าวสิ้นพระชนม์

เครื่องราชอิสริยาภรณ์
พระราชทานเครื่องยศและเครื่องราชอิศริยาภรณ์ http://www.ratchakitcha.soc.go.th/DATA/PDF/2439/001/24.PDF

พระราชทานเครื่องราชอิสริยภรณ์ แผ่นที่ 37 หน้า 407 วันที่ 3 ธันวาคม รัตนโกสินทร์ศก 112 

 ราชตระกูล
# ธนัชชา สว่างแจ้ง
ธนัชชา สว่างแจ้ง (23 มิถุนายน พ.ศ. 2521)  เป็นนักร้องลูกครึ่งไทย - สเปน และเป็นหนึ่งในศิลปินดูโอ้ 2 พี่น้อง ราฟฟี่-แนนซี่ สังกัดอาร์เอส

 ประวัติ 
ธนัชชา สว่างแจ้ง (ชื่อเล่น: ราฟฟี่) (หรือมีชื่ออื่นว่า ราฟาเอล สว่างแจ้ง) เกิดเมื่อวันที่ 23 มิถุนายน พ.ศ. 2521 เป็นลูกครึ่งไทย - สเปน อดีตนักร้องในสังกัดอาร์เอส ในนามดูโอ้ราฟฟี่-แนนซี่ ร่วมกับน้องสาวซึ่งมีอายุห่างกัน 6 ปี นันทพร สว่างแจ้ง (แนนซี่) ออกอัลบั้มคู่สองอัลบั้มเต็มด้วยกัน Raffy & Nancy เปิดตัวด้วยเพลง "บอกกันได้ไหม (TELL ME WHY)" และเพลง "ยูเอฟโอ" ในอัลบั้มชุดแรกมียอดขายล้านตลับจึงมีการเปลี่ยนปกเทป-ซีดีฉลองความสำเร็จและเพิ่มเพลงอีกสองเพลงคือ "ภูมิใจได้รักเธอ" และเพลง "แป๊บเดียว" ส่วนอัลบั้มที่สองออกวางจำหน่ายเมื่อปี 2542 "Shock-Ga-Doof" และออกอัลบั้มพิเศษมากมายกับทางอาร์เอส

 ชีวิตส่วนตัว 
หลังจากที่ราฟฟี่ หลังหมดสัญญากับอาร์เอส และจบการศึกษาจากคณะวิทยาศาสตร์และเทคโนโลยี มหาวิทยาลัยเกษมบัณฑิต ได้ทำงานที่เครือสหพัฒนพิบูล อำเภอศรีราชา จังหวัดชลบุรี ในตำแหน่งคอมพิวเตอร์กราฟิก และเว็ปมาสเตอร์ประวัติของราฟฟี่ ต่อมาราฟฟี่ได้ย้ายไปทำงานที่ประเทศสหรัฐอเมริกา โดยแต่งงานกับภรรยาลูกครึ่งไทย-อังกฤษ มีบุตรสาว 1 คนชื่อ ชาชา และลูกชายอีก 1 คน ชื่อ Xavier โดยตั้งถิ่นฐานอยู่ที่ซานฟรานซิสโก ในรัฐแคลิฟอร์เนีย สหรัฐอเมริกา ทำงานเปิดร้านอาหารไทยอยู่ที่นั่นถาวร

 ผลงาน 
 สตูดิโออัลบั้ม 
 รายละเอียดอัลบั้มรายชื่อเพลงอัลบั้ม
 ชื่อ: Raffy Nancy
 ประเภท: ซีดี/เทป
 ปี: มีนาคม พ.ศ. 2541
 สังกัด: อาร์เอส 
 บอกกันได้ไหม (TELL ME WHY)
 UFO (ยูเอฟโอ)
 หยุดเวลา
 ทัวร์หัวใจ
 แปลงกาย
 อย่าสัญญา
 OK.ซึ้ง
 อย่าไป
 NO NO NO
 นั่งในใจอัลบั้ม
 ชื่อ: Raffy Nancy (อัลบั้มพิเศษ เพิ่ม 2 เพลง)
 ประเภท: ซีดี/เทป
 ปี: ธันวาคม พ.ศ. 2541
 สังกัด: อาร์เอส 
 ภูมิใจได้รักเธอ
 แป๊บเดียวอัลบั้ม
 ชื่อ: Shock-Ga-Doof
 ประเภท: ซีดี/เทป
 ปี: พฤษภาคม พ.ศ. 2542
 สังกัด: อาร์เอส 
 SHOCK-GA-DOOF
 ผมเสียใจ
 รูปใบหนึ่ง
 กระดี๊ กระด๊า
 SCHOOL
 ขอบอก เดี๋ยวมีเฮ
 หมดใจ
 นายใจร้าย
 แน๊...
 แรงดึงดูดอัลบั้ม
 ชื่อ: Good Day
 ประเภท: ซีดี/เทป
 ปี: ธันวาคม พ.ศ. 2542
 สังกัด: อาร์เอส 
 อยากให้เธอเหงา
 X-Ray
 อยากทำให้เธอรัก
 ผมเสียใจ
 นายใจร้าย
 UFO
 หยุดเวลา
 บอกกันได้ไหม (Tell Me Why)
 ภูมิใจได้รักเธอ
 หมดใจ
 รูปใบหนึ่ง
 OK. ซึ้ง
 อย่าสัญญา
 Shock - Ga - Doof

 อัลบั้มรวมศิลปิน 
 รายละเอียดอัลบั้มรายชื่อเพลงThe x-venture รวมศิลปินอาร์เอส (2542) The X-Venture
 มีเธอ 
 ชอบคืนนี้
 เบ้อเร่อเฮ่อ
 ดีมากเลย 
 ให้ฉันพูดอะไร 
 ไม่รักก็เกลียดเลย
 ไม่เปลี่ยน
 ฮาโลวีน
 มาทำไม 
 ไม่หวานอย่างที่คิด 
 ตลอดกาล
# มะนิลาเมโทรเรล สาย 3
มะนิลาเมโทรเรล สาย 3 (MRT-3) เป็นระบบขนส่งมวลชนที่สามในเมโทรมะนิลา เป็นส่วนหนึ่งของระบบขนส่งมวลชนสาธารณรัฐฟิลิปปินส์,GMA Launches transit system , Philippine Star, July 15, 2003 ซึ่งดำเนินการร่วมกับมะนิลาไลท์เรล ใช้ในชื่อ Metrostar Express สีประจำเส้นทางบนแผนที่คือสีน้ำเงิน (เก่า) และสีเหลือง (ใหม่)

เปิดให้บริการในปี ค.ศ. 1999 ดำเนินการโดย Metro Rail Transit Corporation (MRTC) และ Department of Transportation and Communications (DOTC)
# การรถไฟแห่งชาติฟิลิปปินส์
การรถไฟแห่งชาติฟิลิปปินส์ 
เป็นบริษัทรถไฟของรัฐในประเทศฟิลิปปินส์ ดำเนินการให้บริการรถไฟโดยสารหนึ่งเส้นทางระหว่างเมโทรมะนิลาและจังหวัดลากูนา และให้บริการขบวนท้องถิ่นระหว่างซิโปคอต นากา และเลกัซปีในเขตบีโคล เป็นหน่วยงานในสังกัดของกรมการขนส่ง

การรถไฟแห่งชาติฟิลิปปินส์เริ่มดำเนินการเมื่อวันที่ 24 พฤศจิกายน 1892 ในชื่อ ทางรถไฟมะนิลา-ดากูปัน  ในช่วงยุคอาณานิคมสเปน และต่อมาได้กลายเป็น บริษัททางรถไฟมะนิลา (Manila Railroad Company; MRR) ในช่วงยุคอาณานิคมของอเมริกา เปลี่ยนชื่อเป็น การรถไฟแห่งชาติฟิลิปปินส์ เมื่อวันที่ 20 มิถุนายน 1964 โดยอาศัยอำนาจตามพระราชบัญญัติสาธารณรัฐหมายเลข 4156 การรถไฟเคยให้บริการเส้นทางมากกว่า  จากลายูเนียนไปยังเขตบีโคล อย่างไรก็ตาม การละเลยการให้บริการทำให้การรถไฟมีขนาดที่ลดลง ปัญหาที่เกิดขึ้นอย่างต่อเนื่องกับผู้ตั้งถิ่นฐานแบบไม่เป็นทางการในช่วงทศวรรษ 1990 และภัยพิบัติทางธรรมชาติในช่วงทศวรรษ 2000 ส่งผลให้ การรถไฟมีขนาดที่ลดลง ขณะนี้รัฐบาลกำลังอยู่ในขั้นตอนการลงทุนซ้ำในระบบรถไฟผ่านโครงการต่าง ๆ มากมายที่มุ่งฟื้นฟูเส้นทางที่เลิกใช้แล้วและสร้างเส้นทางใหม่
# สงวน รุจิราภา
พลเรือตรี สงวน รุจิราภา เป็นอดีตนายทหารเรือชาวไทย เป็นหนึ่งในคณะราษฎร ผู้เปลี่ยนแปลงการปกครอง พ.ศ. 2475

 ประวัติ 
พล.ร.ต.สงวน เกิดเมื่อปี พ.ศ. 2440 ที่บ้านบางกระทิง ตำบลหัวเวียง อำเภอเสนา จังหวัดพระนครศรีอยุธยา มีบิดามารดาเป็นเพียงชาวบ้านธรรมดา แต่เป็นผู้ที่มีความอุตสาหะในการศึกษาเล่าเรียน จนสามารถจบการศึกษาประกาศนียบัตรแพทยศาสตร์ จากจุฬาลงกรณ์มหาวิทยาลัย เมื่อปี พ.ศ. 2463

 การรับราชการ 
เข้ารับราชการเป็นแพทย์ทหารเรือในสังกัดกองเสนารักษ์ทหารเรือ (ปัจจุบัน คือ กรมแพทย์ทหารเรือ) กระทรวงทหารเรือ

 คณะราษฎร 
ในการเปลี่ยนแปลงการปกครองนั้น ขณะนั้น พล.ร.ต. สงวน ยังมียศเพียง เรือเอก ขณะที่มีอายุเพียง 33 ปี ได้รับการชักชวนจาก น.ต. หลวงสินธุสงครามชัย (สินธุ์ กมลนาวิน) ผู้ซึ่งเป็นหัวหน้าฝ่ายทหารเรือของคณะราษฎร ซึ่งทาง ร.อ.สงวนได้ตอบตกลงทันที โดยถือว่าเป็นทหารเรือคนแรกที่ทาง น.ต. หลวงสินธุ์ฯ ชักชวนอีกด้วย ซึ่งขณะนั้น ร.อ.สงวน ได้เปิดกิจการร้านขายยาเป็นของตนเองชื่อ "รุจิราภา" เป็นห้องแถวไม้สามหลังติดต่อกันที่ถนนตะนาว ใกล้กับสามแพร่ง และถนนข้าวสาร ซึ่งได้ใช้เป็นสถานที่พบปะนัดเจอและประชุมวางแผนกันด้วย 

บทบาทของ ร.อ. สงวน ในการเปลี่ยนแปลงการปกครองนั้น ในเวลาเช้ามืดของวันที่ 24 มิถุนายน พ.ศ. 2475 หลังจากที่ฝ่ายทหารเรือได้ระดมกำลังลำเลียงสรรพาวุธซึ่งได้แก่ กระสุนจำนวน 45,000 นัด และปืนจากคลังอาวุธ รวมถึงกำลังพลทหารด้วยที่ท่าราชวรดิฐได้แล้วนั้น ร.อ.สงวน เป็นผู้ออกไปหารถบรรทุกรับจ้างเพื่อให้ขนสิ่งของเหล่านี้ไปยังจุดนัดหมาย คือ ลานพระบรมรูปทรงม้า ก่อนเวลา 06.00 น. ร.อ.สงวน ออกเดินตามหารถจนไปถึงท่าเตียน ได้พบกับบุคคลรู้จักโดยบังเอิญ และได้รับคำชี้แนะถึงสถานที่ว่าจ้าง จึงได้ว่าจ้างรถบรรทุกด้วยราคา 15 บาทตามที่คนขับเสนอมา ทำให้ภารกิจลุล่วงสำเร็จไปได้ด้วยดี 

ร.อ.สงวน ได้รับราชการต่อไปจนกระทั่งได้ยศสูงสุดคือ พลเรือตรี (พล.ร.ต.) และได้ดำรงตำแหน่งเจ้ากรมการแพทย์การเรือ ระหว่างวันที่ 10 มิถุนายน พ.ศ. 2489 ถึง 6 กรกฎาคม พ.ศ. 2494 นับเป็นเจ้ากรมคนที่ 10

 การถึงแก่กรรม 
พล.ร.ต.สงวน รุจิราภา ถึงแก่กรรมเมื่อปี พ.ศ. 2499 สิริอายุได้ 59 ปี

 เครื่องราชอิสริยาภรณ์ 

 เครื่องราชอิสริยาภรณ์ต่างประเทศ 

  :
 พ.ศ. 2493 -  80x80px โกลด์ ครอส ออฟ ออนเนอร์ราชกิจจานุเบกษา, แจ้งความสำนักนายกรัฐมนตรี เรื่อง พระราชาทานพระบรมราชานุญาตประดับเครื่องอิสริยาภรณ์ต่างประเทศ, เล่ม 41 ตอนที่ 67 หน้า 68, 25 กรกฏาคม 2493
# เบกีนาฌ
เบกีนาฌ  หรือ เบอไคน์โฮฟ  เป็นบริเวณที่อยู่อาศัยร่วมกันขนาดเล็ก ๆ ของเหล่าฆราวาสหญิงที่เรียกว่า "เบกีน"  ซึ่งเป็นสตรีผู้ประพฤติศีลอย่างเคร่งครัดในศาสนาคริสต์แต่มิใช่นักบวชแบบแม่ชี โดยเบกีนนั้นจะพบในเขตกลุ่มประเทศแผ่นดินต่ำ โดยก่อตั้งราวคริสต์ศตวรรษที่ 13 โดยหมู่อาคารมักจะสร้างในสถาปัตยกรรมแบบเดียวกัน โดยมักห้อมล้อมด้วยสวนอยู่ตรงกลางหรืออยู่ใกล้โบสถ์ ในปัจจุบันนั้นไม่มีเหล่าเบกีนเหลืออยู่แล้วในทวีปยุโรป 

เบกีนาฌซึ่งพบได้ในแคว้นเฟลมิช (ฟลานเดอส์) ทั้ง 13 แห่งในประเทศเบลเยียมได้รับการขึ้นทะเบียนเป็นมรดกโลกทางวัฒนธรรมโดยองค์การยูเนสโก เมื่อปีค.ศ. 1998

ที่ตั้ง
เบกีนาฌที่พบในแคว้นเฟลมิชซึ่งได้รับการขึ้นทะเบียนนั้นมีจำนวน 13 แห่ง โดยในแต่ละแห่งจะต้องเข้าตามเกณฑ์เฉพาะดังนี้
 จะต้องประกอบด้วยลักษณะทางสถาปัตยกรรมที่เกี่ยวเนื่องกับรูปแบบทางศาสนา และรูปแบบเฉพาะของท้องถิ่นแคว้นเฟลมิช
 เป็นประจักษ์พยานถึงประเพณีแห่งการบวชและถือศีลเป็นเบกีนตั้งแต่ยุคกลาง
 ประกอบด้วยลักษณะทางสถาปัตยกรรมซึ่งโดยรวมแล้งเกี่ยวเนื่องกับศาสนาตั้งแต่ในสมัยยุคกลาง

รหัสUNESCO ชื่อ  ที่ตั้ง  พิกัดภูมิศาสตร์  พื้นที่ 855-001 เบกีนาฌแห่งโฮคสตราเตินโฮคสตราเติน จังหวัดแอนต์เวิร์ป1,7 ha855-002 เบกีนาฌแห่งเลียร์เลียร์ จังหวัดแอนต์เวิร์ป3,4 ha855-003 เบกีนาฌแห่งเมเคอเลินเมเคอเลิน จังหวัดแอนต์เวิร์ป5,4 ha855-004 เบกีนาฌแห่งตืร์นเฮาต์ตืร์นเฮาต์ จังหวัดแอนต์เวิร์ป1,5 ha855-005 เบกีนาฌแห่งซินต์-เตรยเดินซินต์-เตรยเดิน จังหวัดลิมบืร์ค22,8 ha855-006 เบกีนาฌแห่งโตงเงอเรินโตงเงอเริน จังหวัดลิมบืร์ค2,5 ha855-007 เบกีนาฌแห่งเดนเดอร์โมนเดอเดนเดอร์โมนเดอ จังหวัดอีสต์ฟลานเดอส์2,5 ha855-008 เบกีนาฌเล็กแห่งเกนต์เกนต์ จังหวัดอีสต์ฟลานเดอส์4,5 ha855-009 เบกิเนาฌแห่งซินต์-อามันด์สแบร์คซินต์-อามันด์สแบร์ค จังหวัดอีสต์ฟลานเดอส์5,7 ha855-010 เบกีนาฌแห่งดีสต์ดีสต์, จังหวัดเฟลมิชบราบันต์4,5 ha855-011 เบกีนาฌใหญ่แห่งเลอเฟินเลอเฟิน, จังหวัดเฟลมิชบราบันต์4,2 ha855-012 เบกีนาฌแห่งบรูชบรูช จังหวัดเวสต์ฟลานเดอส์0,55 ha855-013 เบกีนาฌแห่งคอร์ทไรค์คอร์ทไรค์ จังหวัดเวสต์ฟลานเดอส์0,7 ha
# อ่าวแฮมิลตัน
อ่าวแฮมิลตัน  เป็นอ่าวในลักษณะฟยอร์ด ในรัฐนิวฟันด์แลนด์และแลบราดอร์ ประเทศแคนาดา ตั้งอยู่ทางตะวันออกเฉียงใต้ของคาบสมุทรแลบราดอร์ ในมหาสมุทรแอตแลนติก เป็นชะวากทะเลของแม่น้ำเชอร์ชิลล์ ในปี ค.ศ. 1586 จอห์น เดวิส นักสำรวจชาวอังกฤษเดินเรือมาถึงอ่าวนี้ เป็นแหล่งการค้าของชาวฝรั่งเศสและอังกฤษในคริสต์ศตวรรษที่ 18 โดยบริษัทฮัตสันเบย์ได้ตั้งสถานีการค้าขึ้นที่เมืองริโกเลตในปี ค.ศ. 1837
# เทศบาลตำบลบ้านกร่าง
เทศบาลตำบลบ้านกร่าง ตำบลบ้านกร่าง ตั้งอยู่ในพื้นที่เขตอำเภอศรีประจันต์ จังหวัดสุพรรณบุรี อยู่ห่างจากที่ว่าการอำเภอศรีประจันต์ไปทางทิศตะวันตก ประมาณ 2 กิโลเมตร สภาพพื้นที่แบ่งออกเป็น 2 ส่วน ส่วนแรกเป็นที่ตั้งของหมู่ที่ 1 ส่วนที่ 2 เป็นที่ตั้งของหมู่ที่ 2–6 โดยมีพื้นที่ ของเทศบาลตำบลศรีประจันต์กั้นระหว่างกลาง

 ประวัติ 
ชุมชนบ้านกร่าง ตั้งอยู่ริมแม่น้ำท่าจีน บริเวณวัดบ้านกร่างในปัจจุบัน เหตุที่เรียกว่า “ชุมชนบ้านกร่าง” เนื่องจากมีต้นกร่างขึ้นอยู่เป็นจำนวนมาก เป็นศูนย์กลางการค้าขายทางเรือ เนื่องจากทีท่าเทียบเรือ โดยจะมีเรือกำปั่นขนสินค้ามาซื้อขายแลกเปลี่ยนกัน และเป็นแหล่งกระจายสินค้าไปสู่ชุมชนต่างๆ สภาพพื้นที่เป็นทางผ่านของการคมนาคมทางบก เป็นที่ราบลุ่มติดแม่น้ำท่าจีนที่ต่อมีการประกาศการใช้พระราชบัญญัติลักษณะการปกครองท้องถิ่น ปี พ.ศ. 2457 ทางราชการจึงได้รวบรวมกลุ่ม ชมชน ต่างๆ เข้าเป็นหมู่บ้าน ตำบล โดยใช้ชื่อว่าตำบลบ้านไร่ ตำบลบ้านไร่ มีพื้นที่ตำบลกว้างเกินไป และกินพื้นที่ทั้งสองฝั่งแม่น้ำท่าจีน การปกครองดูแลมีความเป็นไปอย่างยากลำบาก จึงกำหนดให้มีการแบ่งแยกสองฝั่งทางทิศตะวันตกและตะวันออกของแม่น้ำท่าจีนออกมาตั้งเป็นตำบลใหม่ โดยฝั่งตะวันตกตั้งชื่อไว้เป็นตำบลบ้านกร่าง ประกอบไปด้วยหมู่บ้านต่างๆ จำนวน 6 หมู่บ้าน และมีนายวิภาส อินสว่าง เป็นกำนันคนแรกของตำบล

 ภูมิประเทศ 
สภาพพื้นที่เป็นที่ราบลุ่มมีแม่น้ำท่าจีน และคลองท่าข่อย ไหลผ่านเป็นแนวเขตของตำบล โดยผ่านเข้าทางหมู่ที่ 5 ผ่านหมู่ที่ 4 ,หมู่ที่ 3 , หมู่ที่ 2 , และหมู่ที่ 1
 อาณาเขตติดต่อ
ทิศเหนือติดต่อกับตำบลวังหว้า อำเภอศรีประจันต์
ทิศใต้ติดต่อกับตำบลมดแดง อำเภอศรีประจันต์
ทิศตะวันออกติดกับแม่น้ำท่าจีน (ฝั่งตำบลวังนํ้าซับ) อำเภอศรีประจันต์
ทิศตะวันตกติดต่อกับตำบลบางงาม อำเภอศรีประจันต์
เขตการปกครองในเทศบาลตำบลบ้านกร่างนั้นแบ่งเป็น 6 หมู่ ได้แก่ หมู่ 1 บ้านละหาร /หมู่ 2 บ้านยางขาคีม /หมู่ 3 บ้านดอนบุปผาราม /หมู่ 4 บ้านปู่เจ้า
/หมู่ 5 บ้านกล้วย /หมู่ 6 บ้านโพธิ์ศรีเจริญ (ดงตาป้อม)
ลักษณะทางภูมิศาสตร์ ตำบลบ้านกร่าง เป็นที่ราบลุ่มแม่นํ้าและเขตที่ราบตํ่าอันอุดมสมบูรณ์ 
ประชากรส่วนใหญ่ประกอบอาชีพเกษตรกรรม เช่น ทำนาข้าว เป็นต้น
สภาเทศบาลตำบลบ้านกร่าง 
เทศบาลตำบลบ้านกร่างได้มีการจัดเขตเลือกตั้งสภาเทศบาลแบ่งเป็น 2 เขต โดยเขตการเลือกตั้งที่ 1 ประกอบไปด้วยพื้นที่หมู่ 1 หมู่ 2 หมู่ 3 เขตการเลือกตั้งที่ 2 ประกอบไปด้วยพื้นที่หมู่ 4 หมู่ 5 หมู่ 6 
ปัจจุบันมี นายชลิต วงษ์จันทร์ เป็นประธานสภาเทศบาลตำบลบ้านกร่าง

 หมู่บ้าน 
มีจำนวนหมู่บ้าน ทั้งหมด 6 หมู่บ้าน ดังนี้จำนวนหมู่บ้านที่อยู่ในเขต เทศบาลตำบล เต็มทั้งหมู่บ้าน 4 หมู่ ได้แก่ 3, 4 , 5 , 6 เฉพาะหมู่ 1, 2 อยู่ในเขตเทศบาลเพียงบางส่วน

 บ้านละหาร            ผู้ใหญ่มงคล เรืองสมบูรณ์
 บ้านยางขาคีม        กำนันสุพจน์ เพ็งสุวรรณ (กำนันตำบลบ้านกร่าง)
 บ้านดอนบุบผาราม  ผู้ใหญ่วิลาวัลย์ พลเสน
 บ้านปู่เจ้า              ผู้ใหญ่ศุภเศรษฐ์ ภูมิโพธิ์ศรี
บ้านกล้วย             ผู้ใหญ่โสภณ แก้วเขียว
 บ้านโพธิ์ศรีเจริญ    ผู้ใหญ่ชลอ ชาวบ้านกร่าง
# ฮาเนา
ฮาเนา  เป็นเมืองในรัฐเฮ็สเซิน ประเทศเยอรมนี ตั้งอยู่ห่างจากเมืองฟรังค์ฟวร์ทอัมไมน์ไปทางทิศตะวันออก 25 กม. ตั้งอยู่ริมฝั่งแม่น้ำไมน์ เป็นสถานที่เกิดของพี่น้องตระกูลกริมม์นักเขียนเทพนิยายในคริสต์ศตวรรษที่ 18
# โรงพยาบาลชุมแพ
โรงพยาบาลชุมแพ เป็นโรงพยาบาลทั่วไป (S) ประจำอำเภอชุมแพ จังหวัดขอนแก่น ประเภททุติยภูมิ(Secondary Care) ให้บริการรักษาทั้งผู้ป่วยในและผู้ป่วยนอก

 ประวัติ 
 โรงพยาบาลชุมแพ ได้รับอนุมัติให้ทำการก่อสร้างในปีงบประมาณ 2507 โดยยกฐานนะจากสถานีอนามัยชั้นสอง เป็นสถานีอนามัยชั้น 1 และได้ก่อสร้างเสร็จเมื่อวันที่ 1 กุมภาพันธ์ พ.ศ. 2508 โดยมี นายแพทย์ ศรีธร ศาสตรี เป็นนายแพทย์หัวหน้าสถานีอนามัย ปี 2517 ได้รับการยกฐานะให้เป็นศูนย์การแพทย์และอนามัยโดยมี นายแพทย์ศรีธร ศาสตรีเป็นผู้อำนวยการศูนย์ฯ ปี 2519 ได้รับการยกฐานะเป็นโรงพยาบาล 10 เตียง ปี 2520 ได้รับงบประมาณขยายเป็นโรงพยาบาล 30 และได้ย้ายสถานที่ตั้งจากเดิมไปอยู่อีกฝั่งตรงข้าม ซึ่งเป็นที่ดินราชพัสดุอยู่ติดกับแขวงการทางขอนแก่นที่ 2 ชุมแพ การก่อสร้างแล้วเสร็จในปี 2522 และเปิดให้บริการเมื่อเดือน กรกฎาคม 2523 โดยมีนายแพทย์อุทัย อุโฆษณาการ เป็นผู้อำนวยการ และทำการเปิดเป็นทางการเมื่อวันที่ 14 มกราคม 2524

ปี 2525 ได้รับงบประมาณขยายเป็นโรงพยาบาลชุมชน 60 เตียง การก่อสร้างแล้วเสร็จเมื่อเดือนกรกฎาคม 2526 และเปิดดำเนินการมาจนถึงปัจจุบันโดยมีนาย แพทย์อุทัย อุโฆษณาการ เป็นผู้อำนวยการและได้รับงบประมาณให้ขยายเป็นโรงพยาบาล 120 ในปี 2538 ปี 2539 ได้รับงบประมาณก่อสร้างตึกผู้ป่วยนอก โดยทำการก่อสร้างบนพื้นที่เดิมตึกผู้ป่วยใน(30 เตียงเก่า)ก่อสร้างเสร็จ ปี 2540 และได้เปิดให้บริการในปี 2541 ปี 2548 ได้รับงบประมาณก่อสร้างอาคารคลอดและผู้ป่วยใน 5 ชั้น แบบเลขที่ 8791(ตอกเสาเข็ม)เริ่มก่อสร้างปี 2549 กำหนดแล้วเสร็จในเดือนตุลาคม 2550 ปี 2551 ได้รับงบประมาณก่อสร้างอาคารรักษาพยาบาล โรงพยาบาลขนาด 400 เตียง แบบเลขที่ 8816 อาคาร คสล.4 ชั้น ดำเนินการก่อสร้างปี 2551 กำหนดแล้วเสร็จปี 2553 

 โรงพยาบาลชุมแพ มีเนื้อที่ทั้งหมด 2 ส่วน ดังนี้

ส่วนที่ 1 เป็นพื้นที่โรงพยาบาล มีเนื้อที่ 19 ไร่ 3 งาน ตารางวา และปี 2554 กรมธนารักษ์อนุมัติให้ใช้พื้นที่แขวงการทางขอนแก่นที่ 2 ชุมแพ ส่งคืนเพิ่ม 2 ไร่ 2 งาน

บ้านพักเจ้าหน้าที่และอาคารสถานที่ทำการศูนย์สุขภาพชุมชนศรีมงคลและศูนย์สุขภาพชุมชนสันติสุข มีเนื้อที่ 30 ตารางวา รวมเนื้อที่ 2 ส่วน 12 ไร่ 45 งาน

 บุคลากรทางแพทย์ 

 เวชศาสตร์ครอบครัว
 เวชศาสตร์ฟื้นฟู
 กุมารเวชศาสตร์
 จักษุวิทยา
 จิตเวชศาสตร์
 รังสีวิทยาทั่วไป
 รังสีวิทยาวินิจฉัย
 วิสัญญีวิทยา
 เวชปฏิบัติทั่วไป
 เวชศาสตร์ฉุกเฉิน
 ศัลยศาสตร์
 ศัลยศาสตร์ออร์โธปิดิกส์
 สูติศาสตร์-นรีเวชวิทยา
 โสต ศอ นาสิกวิทยา
 อายุรศาสตร์
 แพทย์เพิ่มพูนทักษะ
 พยาธิวิทยากายวิภาค
 อาชีวเวชศาสตร์
 ศัลยศาสตร์ยูโร
 เวชศาสตร์ป้องกัน
 ทันตกรรมทั่วไป
 ทันตกรรมประดิษฐ์

 หน่วยงานภายใน 
องค์กรแพทย์
องค์กรพยาบาล 
กลุ่มงานเภสัชกรรม
กลุ่มงานเทคนิคการแพทย์และพยาธิวิทยาคลินิก
กลุ่มงานอายุรกรรม 
กลุ่มงานสุขศึกษา 
กลุ่มงานจักษุวิทยา
ฝ่ายการเจ้าหน้าที่
ศูนย์เทคโนโลยีสารสนเทศ

 อาคารและสถานที่ 
thumb|แผนผังโรงพยาบาลชุมแพ
# สัมพันธ์ แป้นพัฒน์
สัมพันธ์ แป้นพัฒน์ (เกิด 17 ธันวาคม พ.ศ. 2488) รองหัวหน้าพรรคชาติไทยพัฒนา อดีตสมาชิกสภาผู้แทนราษฎรจังหวัดนครศรีธรรมราช 2 สมัย

 ประวัติ 
สัมพันธ์ แป้นพัฒน์ เกิดเมื่อวันที่ 17 ธันวาคม พ.ศ. 2488ศูนย์ข้อมูลนักการเมือง เป็นบุตรของนายเพียน กับนางหลี แป้นพัฒน์ ประวัติผู้สมัคร ส.ส. กรมการปกครอง สำเร็จการศึกษาระดับปริญญาตรี รัฐศาสตรบัณฑิต และ นิติศาสตรบัณฑิต จาก มหาวิทยาลัยธรรมศาสตร์ ระดับปริญญาโท รัฐประศาสนศาสตร์มหาบัณฑิต จาก Temple University ประเทศสหรัฐอเมริกา และ ศิลปศาสตรมหาบัณฑิต สาขาการโรงแรม จาก มหาวิทยาลัยเทคโนโลยีราชมงคลธัญบุรี 

 งานการเมือง 
สัมพันธ์ เข้าสู่วงการการเมือง ด้วยการเป็นสมาชิกสภาจังหวัด ใน พ.ศ. 2523 ถึง พ.ศ. 2526อาจารย์ สัมพันธ์ แป้นพัฒน์ ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2526 สังกัดพรรคประชาธิปัตย์ และได้รับเลือกติดต่อกัน รวม 2 ครั้ง

สัมพันธ์ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 19 สังกัดพรรคชาติไทยพัฒนา เมื่อ พ.ศ. 2554 แต่ไม่ได้รับเลือกตั้ง บัญชีรายชื่อผู้สมัคร ส.ส. แบบบัญชีรายชื่อ พรรคชาติไทยพัฒนา และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนาเช่นเดิม ลำดับที่ 11เปิด 67 รายชื่อผู้สมัคร ส.ส.ปาร์ตี้ลิสต์ชาติไทยพัฒนา ‘วราวุธ ศิลปอาชา’ ขึ้นเบอร์ 1 แต่ไม่ได้รับเลือกตั้ง

 สมาชิกสภาผู้แทนราษฎร 
สัมพันธ์ แป้นพัฒน์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดนครศรีธรรมราช สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดนครศรีธรรมราช สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๔ ตอนที่ ๒๔๙ ง ฉบับพิเศษ หน้า ๒, ๒ ธันวาคม ๒๕๓๐
 อ้างอิง
# นุกูล ธนิกุล
นุกูล ธนิกุล (เกิด 7 สิงหาคม พ.ศ. 2501) เป็นอดีตสมาชิกสภาผู้แทนราษฎรจังหวัดสมุทรสงคราม และเป็นอดีตสมาชิกวุฒิสภาจังหวัดสมุทรสงคราม

 ประวัติ 
ร้อยตรี นุกูล ธนิกุล เกิดเมื่อวันที่ 7 สิงหาคม พ.ศ. 2501ศูนย์ข้อมูลนักการเมือง เป็นบุตรของนายแคล้ว ธนิกุล กับนางสงัด ธนิกุล ประวัติผู้สมัคร ส.ส. กรมการปกครอง สำเร็จการศึกษาระดับปริญญาตรี นิติศาสตรบัณฑิต จาก มหาวิทยาลัยศรีปทุม สมรสและหย่ากับนางสุกานดา ปานะสุทธะ อดีตนายกองค์การบริหารส่วนจังหวัดสมุทรสงคราม มีบุตรชายหนึ่งคน คือ นพดล ธนิกุล อดีตผู้สมัครสมาชิกสภาผู้แทนราษฎรจังหวัดสมุทรสงคราม พรรคพลังประชารัฐ

 งานการเมือง 
ร้อยตรี นุกูล เข้าสู่วงการการเมือง ด้วยการเป็นตัวแทนของบิดา ในการลงเล่นการเมือง เนื่องจากบิดาเสียชีวิตนักการเมืองถิ่นจังหวัดสมุทรสงคราม. รองศาสตราจารย์ ดร.กฤษณา ไวสำรวจ สำนักวิจัยและพัฒนา สถาบันพระปกเกล้า. 2555 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในเดือนมีนาคม พ.ศ. 2535 สังกัดพรรคความหวังใหม่ และได้รับเลือกติดต่อกัน รวม 4 ครั้ง

พ.ศ. 2549 ลงสมัครรับเลือกตั้งสมาชิกวุฒิสภา และได้รับเลือกตั้ง แต่ทำหน้าที่ได้เพียง 5 เดือนเท่านั้นก็ต้องพ้นจากตำแหน่งด้วยการถูกรัฐประหาร

เขาลงสมัครรับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในนามพรรคมัชฌิมาธิปไตย แต่ไม่ได้รับเลือกตั้ง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 นุกูลได้สนับสนุน สุกานดา ปานะสุทธะ ภรรยาของตนในขณะนั้น ลงสมัครในนามพรรคเพื่อไทย แต่ไม่ได้รับเลือกตั้ง

ในปี พ.ศ. 2561 สุกานดาและนพดลย้ายมาสังกัดพรรคพลังประชารัฐ โดยคาดว่านุกูลได้ย้ายตามมาด้วยเช่นกัน

 สมาชิกสภาผู้แทนราษฎร 
ร้อยตรีนุกูล ธนิกุลได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดสมุทรสงคราม สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดสมุทรสงคราม สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดสมุทรสงคราม สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสมุทรสงคราม สังกัดพรรคความหวังใหม่

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๗ ตอนที่ ๒๕ ข หน้า ๑๐, ๑ ธันวาคม ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๒๖, ๓ ธันวาคม ๒๕๔๐
# ผัน บุญชิต
ผัน บุญชิต (29 พฤศจิกายน พ.ศ. 2462 - 7 ธันวาคม พ.ศ. 2541) อดีตรัฐมนตรีช่วยว่าการกระทรวงเกษตรและสหกรณ์ และอดีตสมาชิกสภาผู้แทนราษฎรจังหวัดอุบลราชธานี 6 สมัย

 ประวัติ 
ผัน บุญชิต เกิดเมื่อวันที่ 29 พฤศจิกายน พ.ศ. 2462ภาพและประวัติสมาชิกรัฐสภา พ.ศ. 2529. สำนักงานเลขารัฐสภา. 2529 สำเร็จการศึกษาธรรมศาสตรบัณฑิต จากมหาวิทยาลัยธรรมศาสตร์

 งานการเมือง 
ผัน เคยดำรงตำแหน่งเป็น ผู้พิพากษาหัวหน้าศาลจังหวัดบุรีรัมย์ ก่อนที่จะได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานี ครั้งแรก ในการเลือกตั้ง พ.ศ. 2495 และได้รับเลือกเรื่อยมา จนถึง พ.ศ. 2529 รวม 6 สมัย ศูนย์ข้อมูลนักการเมือง

ผัน ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงเกษตรและสหกรณ์ เมื่อ พ.ศ. 2526 ในรัฐบาลพลเอกเปรม ติณสูลานนท์ (ครม.43)พระบรมราชโองการ ประกาศ แต่งตั้งรัฐมนตรี (จำนวน ๔๔ ราย)

 สมาชิกสภาผู้แทนราษฎร 
ผัน บุญชิต ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 จังหวัดอุบลราชธานี
 การเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 จังหวัดอุบลราชธานี สังกัดพรรคเสรีมนังคศิลาประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป
 การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จังหวัดอุบลราชธานี สังกัดพรรคสหภูมิ → พรรคชาติสังคมประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป พ.ศ. ๒๕๐๐ ครั้งที่ ๒
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดอุบลราชธานี สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดอุบลราชธานี สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดอุบลราชธานี สังกัดพรรคราษฎร

 ถึงแก่อนิจกรรม 
ผัน บุญชิต ถึงแก่อนิจกรรม เมื่อวันที่ 7 ธันวาคม พ.ศ. 2541 สิริอายุ 79 ปี

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๒ ตอนที่ ๑๗ ง ฉบับพิเศษ หน้า ๔๒, ๘ กุมภาพันธ์ ๒๕๒๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๐ ตอนที่ ๒๐๗ ง ฉบับพิเศษ หน้า ๔๓, ๓๑ ธันวาคม ๒๕๒๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน , เล่ม ๙๔ ตอนที่ ๔๕ ง ฉบับพิเศษ หน้า ๗๒, ๒๗ พฤษภาคม ๒๕๒๐